Xitoy Erondan neft sotib olishni to‘xtatdi

AQSh sanksiyalari kuchga kirganidan so‘ng Xitoy Erondan neft sotib olishni nihoyasiga yetkazdi, deb yozadi The Wall Street Journal.
Bundan tashqari, AQSh Hindiston, Turkiya, Janubiy Koreya va Yaponiya uchun Erondan neft sotib olishga berilgan istisnoni uzaytirmaslikka qaror qildi.
Mahalliy biznesmenlarning ma'lum qilishicha, Xitoy kompaniyalari, jumladan kichik neftni qayta ishlash zavodlari ham Erondan neft sotib olishni to‘xtatgan.
AQSh 2018 yilda Erondan neft sotib olinishiga nisbatan sanksiyalar kiritgan, Xitoy, Gretsiya, Hindiston, Italiya, Yaponiya, Janubiy Koreya, Tayvan va Turkiya uchun yarim yilga istisno joriy etgandi.